**Kjære alle sammen**

Arrangementskomiteen har bedt om en tale fra ledelsen, og jeg følte meg kallet til oppdraget. Dog synes jeg fristen var noe kort, men det er ikke uvanlig med korte frister, så da blir det en tale som jeg er ca. 80 % fornøyd med.

Nok et semester er på vei til å bli avsluttet, uten at jeg tror noen vet hvor tiden ble av… Som en advarsel så kan jeg opplyse om at det ikke er lenge til jul…..

Vi har som vanlig hatt meget høy aktivitet, og det har skjedd mye. Allerede i januar begynte de første deltagerne på ped. kurs for studieadministrativt tilsatte, et kurs som ble etablert etter forslag fra matnat, og en ide som kom opp på vårt utviklingsseminar for noen år siden.

Siden januar vi gjort mye, her er et **LITE** utdrag: rapportert, delt ut studieretter, fått nye studieplasser til deltids PPU, mottatt internasjonale studenter, vært på utdanningsmesser, oppdatert FS, satt oss inn i Mitt UiB, mottatt klager på eksamen, arrangert tidlig eksamen, håndtert emnepåmelding, behandlet klager, behandlet søknader om 4. og 5 (!)gangs eksamen, skrevet utdannings- og forskerutdanningsmelding, håndtert studenter som vil reise ut, holdt progresjonssamtaler, håndtert programevalueringer, lagt timeplan, oppdatert FS igjen, sendt opptaksbrev til ph. d- studenter, vurdert utenlandske utdanninger, fulgt opp kvalitetssikringen, digitalisert, lagt nye digitale skjema, lagt eksamensplan, veiledet studenter, skrevet saksnotater til programstyrer og Studiestyret, saksbehandlet studieplanendringer, vurdert PPU søkere, emneevaluert, saksbehandlet mastersøkere, veiledet, oppdatert FS igjen, minnet om litteraturlister, deltatt i ymse arbeidsgrupper, sendt ut info til søkere i SO- opptaket, minnet på litteraturlister igjen, avholdt ca. 15 onsdagsmøter, arrangert nasjonal realfagsseminar, minnet om litteraturlister igjen…og alt det andre som vi bare gjør innimellom som å koke kaffe, bære på stoler og bord, megle, håndtere vitenskapelige osv. Jeg har helt sikkert glemt noe…. Og egentlig er jo listen utømmelig. **BRA JOBBET!!**

Parallelt med alt vi driver med har mange også vært involvert i det administrative utviklingsprosjektet, som nå er avsluttet i siste fakultetsstyret. Det vil imidlertid bli rikelig anledning til å forsette diskusjonene gjennom det kommende SCENARIO 2030 prosjektet, så ingen trenger å hvile på laurbærene…..

Vi leker også stadig stolleken, både når det gjelder hvem som er hvor, og hvem som gjør hva. Det begynner vi imidlertid å få god trening i , så ingen grunn til bekymring !

Så er det også slik at vi vet hva som venter oss når vi er tilbake fra sommerferien, gleden med å ta imot nye studenter. Totalt forventer vi å ta imot i overkant av 1000 nye studenter, både norske og internasjonale. Videre venter det oss både etablering av nye sivilingeniørprogram, revidering av studieprogram og emner samt utlysing av ordningen for meritterende undervisere. Men juhu, hva klarer ikke vi??!!!

Enn så lenge så er det velfortjent sommerferie, feire med måte i kveld og akkurat så langt det er forsvarlig.

God sommer (og snart god jul) !! Mvh.Eli